PATVIRTINTA

Šalčininkų specialiosios mokyklos

direktoriaus

2021 m. rugpjūčio d. įsakymu Nr. V-

**2021–2022 IR 2022–2023 MOKSLO METŲ ŠALČININKŲ SPECIALIOSIOS MOKYKLOS UGDYMO PLANaS**

**I SKYRIUS**

**BENDRIEJI NUOSTATAI**

1.Šalčininkų specialiosios mokyklos (toliau tekste – Mokykla) 2021–2022 ir 2022–2023 mokslo metų ugdymo planas (toliau – Ugdymo planas) reglamentuoja pradinio ugdymo individualizuotos, pagrindinio ugdymo individualizuotos ir su šiomis programomis susijusių neformaliojo švietimo programų įgyvendinimą, švietimo pagalbos teikimą, bendruosius ugdymo programų vykdymo Mokykloje principus ir reikalavimus, nustato pamokų skaičių, skirtą dalykų programoms įgyvendinti, pagrindinius ugdymo turinio, mokymosi aplinkos pritaikymo būdus pagal mokinių poreikius.

2.Ugdymo planas parengtas vadovaujantis 2021–2022 ir 2022–2023 mokslo metų pradinio ugdymo programos bendruoju ugdymo planu, patvirtintu Lietuvos Respublikos švietimo, mokslo ir sporto ministro 2021 m. gegužės 03 d. įsakymu Nr. V- 688 ir 2021–2022 ir 2022-2023 mokslo metų pradinio, pagrindinio ir vidurinio ugdymo programų bendruoju ugdymo planu, patvirtintu Lietuvos Respublikos švietimo, mokslo ir sporto ministro 2021 m. gegužės03 d. įsakymu Nr. V-688(toliau – Bendrieji ugdymo planai), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 (toliau – Bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija)“,Pradinio ugdymo bendrųjų programų pritaikymo rekomendacijomis specialiųjų poreikių mokinių kalbiniam, matematiniam ir socialiniam bei gamtamoksliniam ugdymui, Pagrindinio ugdymo 5-10 klasių bendrųjų programų pritaikymo rekomendacijomis.

3.Švietimo pagalba (psichologinė, specialioji pedagoginė, socialinė pedagoginė ir specialioji) teikiama vadovaujantis Psichologinės pagalbos teikimo tvarkos aprašu, patvirtintu LR švietimo ir mokslo ministro 2017 m. rugpjūčio 30 d. įsakymu Nr. V-663 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2d. Nr.V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“.

4.Ugdymo plane vartojamos sąvokos apibrėžtos 2021–2022 mokslo metų pradinio ugdymo programos bendrajame ugdymo plane ir 2022–2023 mokslo metų pagrindinio ir vidurinio ugdymo programų bendrajame ugdymo plane.

5. Mokyklos ugdymo turinys įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), ir kt.

6.Mokyklos ugdymo planas rengiamas dvejiems mokslo metams. Mokykla ugdymo organizavimo sprendimų kasmet atnaujinti neprivalo, jei jie atitinka mokyklos išsikeltus ugdymo tikslus, bendrąjį ugdymą reglamentuojančius teisės aktus, Bendrųjų ugdymo planų nuostatas.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

7. Ugdymo organizavimas 1–10 klasėse.

**7.1. 2021–2022 mokslo metai.**

7.1.1.Mokslo metų ir ugdymo proceso pradžia – 2021 m. rugsėjo 1 d., pabaiga 2022 m. rugpjūčio 31 d..

7.2. Ugdymo proceso trukmė 1-4 klasėse 175 dienos, 5–10 klasės mokiniams – 185 ugdymo dienos.

7.3. Ugdymo proceso metu skiriamos atostogos:

|  |  |
| --- | --- |
| Rudens atostogos | 2021 m. lapkričio 03 d. – lapkričio 05 d. |
| Žiemos (Kalėdų) atostogos | 2021 m. gruodžio 27d. – 2022 m. sausio 7 d. |
| Žiemos atostogos | 2022 m. vasario 14 d. – vasario 18 d. |
| Pavasario (Velykų) atostogos | 2022 m. balandžio 19 d. – balandžio 22 d. |

7.4. Ugdymo procesas skirstomas trimestrais:

I trimestras nuo 2021-09-01 iki 2021-11-30;

II trimestras nuo 2021-12-01 iki 2022-02-28;

III trimestras nuo 2022-03-01 iki 2022-06-09(1-4 kl.);

2020-06-23 (5-10 kl.).

8. Vasaros atostogos skiriamos pasibaigus ugdymo procesui 1–10 klasių mokiniams. Atostogų pradžią nustato mokyklos vadovas, suderinęs su mokyklos taryba ir Šalčininkų r. savivaldybės administracijos Švietimo ir sporto skyriumi.Vasaros atostogos trunka iki einamųjų mokslo metų rugpjūčio 31 d.

**9. 2022–2023 mokslo metai.**

9.1. Mokslo metų ir ugdymo proceso pradžia *–* 2022 m. rugsėjo 1 d.;

9.2. Ugdymo proceso trukmė 1-4 klasėse 175 dienos, 5–10 klasės mokiniams – 185 ugdymo dienos.

|  |  |
| --- | --- |
| Rudens atostogos | 2022 m. spalio 31 d. – lapkričio 04 d. |
| Žiemos (Kalėdų) atostogos | 2022 m. gruodžio 27 d. – 2023 m. sausio 6 d. |
| Žiemos atostogos | 2023 m. vasario 13 d. – vasario 17 d. |
| Pavasario (Velykų) atostogos | 2023 m. balandžio 11 d. – balandžio 14d. |

9.3. Ugdymo procesas skirstomas trimestrais:

I trimestras nuo 2022-09-01 iki 2022-11-30;

II trimestras nuo 2022-12-01 iki 2023-02-28;

III trimestras nuo 2023-03-01 iki 2023-06-07(1-4 kl.);

2021-06-21 (5-10 kl.).

10.Karantino, ekstremalios situacijos ar ekstremalaus įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei laikotarpiu (toliau – ypatingos aplinkybės) ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso, ugdymo procesas koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

11. Ekstremali temperatūra – mokyklos ir (ar) gyvenamojoje teritorijoje:

11.1. minus 20 °C ar žemesnė, 1-5 klasių mokiniams;

11.2. minus 25 °C ar žemesnė – 6–10;

11.3. 30 °C ar aukštesnė – 1–10.

12. Mokyklos vadovas, esant aplinkybėms, keliančioms pavojų mokinių sveikatai ar gyvybei, priima sprendimus dėl ugdymo proceso koregavimo ar sustabdymo. Laikinai sustabdžius ugdymo procesą, mokyklos vadovas sprendimą dėl ugdymo laiko, kuriuo nevyko ugdymo procesas, įskaičiavimo ar neįskaičiavimo į ugdymo dienų skaičių ar dėl jo koregavimo derina su Šalčininkų r. savivaldybės administracijos Švietimo ir sporto skyriumi.

12.1.Mokyklos vadovas vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

12.2. Priimtas sprendimas dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių ugdymo specifikos ir švietimo pagalbos teikimo.

12.3.Paskirtas asmuo (socialinė pedagogė), teikiantis bendrąją informaciją apie ugdymo proceso organizavimo tvarką, švietimo pagalbos teikimą, dėl kurių ugdymo procesas mokykloje negalėjo būti organizuojamas kasdieniu būdu. Informacija apie tai skelbiama mokyklos tinklalapyje.

**ANTRASIS SKIRSNIS**

**MOKYKLOS UGDYMO PLANAS. RENGIMAS IR ĮGYVENDINIMAS**

13.Ugdymo plano projektą rengė mokyklos direktoriaus 2021 m. birželio 10d. įsakymu

Nr. V-8 sudaryta darbo grupė:

13.1. darbo grupė susitarė dėl mokyklos ugdymo plano turinio, struktūros ir formos;

13.2. rėmėsi švietimo stebėsenos, mokinių pasiekimų ir pažangos vertinimo ugdymo procese duomenimis ir informacija, mokyklos veiklos įsivertinimo duomenimis.

14. Rengiant mokyklos ugdymo planą švietimo programoms įgyvendinti priimti sprendimai dėl:

14.1. mokyklos ugdymo turinio įgyvendinimo integruojant į jį prevencines ir integruojamąsias programas;

14.2. ugdymo proceso organizavimo formų;

14.3. mokymosi pasiekimų ir pažangos vertinimo;

14.4. mokymosi pasiekimų gerinimo priemonių įgyvendinimo ir mokymosi pagalbos teikimo, vykdant pradinio ir pagrindinio ugdymo individualizuotas programas;

14.5. švietimo pagalbos teikimo;

14.6. neformaliojo vaikų švietimo pasiūlos ir organizavimo;

14.7. pamokų, skirtų mokinio ugdymo poreikiams ir mokymosi pagalbai teikti, panaudojimo.

14.8. priemonių dėl mokinių mokymosi praradimų, patirtų COVID-19 pandemijos metu, kompensavimo.

15. Mokyklos ugdymo planą mokyklos vadovas tvirtina iki mokslo metų pradžios, suderinęs su mokyklos taryba, taip pat su Šalčininkų r.savivaldybės administracijos Švietimo ir sporto skyriumi.

16. Mokykla sudaro prielaidas kiekvienam mokiniui, ypatingai turinčiam nepalankias socialines, ekonomines, kultūrines sąlygas namuose, pasirinkti jo poreikius atliepiančias įvairių krypčių neformaliojo vaikų švietimo programas, padeda jas pasirinkti.

17. Neformaliojo vaikų švietimo programose dalyvaujančius mokinius mokykla žymi Mokyklos registre.

18. Mokykla priima sprendimą dėl individualaus ugdymo plano sudarymo mokiniui. 18.1.Individualus ugdymo planas sudaromas mokiniui, kuris yra mokomas namie irmokiniams, kuriems yra nustatytas vidutinis ir žymus intelekto sutrikimas.

19. Mokinio pasiekimai ir pažanga ugdymo procese vertinama:

19.1.Vertinant mokinių pažangą ir pasiekimus ugdymo procese vadovaujamasi Ugdymo programų aprašu, Pradinio ir Pagrindinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu, Bendrųjų programų pritaikymo rekomendacijomis bei mokyklos Mokinių pažangos ir pasiekimų vertinimo tvarka, patvirtinta 2014 m. gruodžio 12 d. mokyklosdirektoriaus įsakymu Nr. V-32,,Dėl specialiųjų poreikių mokinių mokymosi pažangos ir pasiekimų vertinimo tvarkos patvirtinimo“.

19.2. Mokytojas, planuodamas ugdymo procesą, planuoja ir vertinimą, jį sieja su mokymosi tikslais, atsižvelgdamas į mokinių mokymosi patirtį ir remdamasis mokykloje priimtais sprendimais dėl ugdymo turinio planavimo ir pasiekimų vertinimo.

19.3. 5-10 specialiųjų klasių mokinių (nežymus intelekto sutrikimas), kurie mokosi pagal pagrindinio ugdymo individualizuotą programą, pasiekimams vertinti taikoma 10 balų skalė.

19.4. 1-4 klasių mokinių mokymosi pasiekimai vertinami įrašu „p.p.“ arba „n.p.“;

19.5. Lavinamųjų klasių vaikų pasiekimai ir pažanga vertinama aprašomuoju būdu kartą per mėnesį metodinės grupės posėdyje patvirtintame pasiekimų vertinimo lape.

19.6. Baigus pradinio ugdymo individualizuotą programą yra rengiamas pradinio ugdymo programos baigimo pasiekimų ir pažangos vertinimo aprašas, jis įdedamas į mokinio asmens bylą.

19.7. Dorinio ugdymo pasiekimai pažymiais nevertinami, o rašoma „įskaityta“ arba „neįskaityta“.

19.8. Įrašas „atleistas“ įrašomas, jeigu mokinys yra atleistas pagal gydytojo rekomendaciją ir mokyklos direktoriaus įsakymą.

19.9. Specialiosios medicininės fizinio pajėgumo grupės mokinių pasiekimai kūno kultūros pratybose vertinami įrašu „įskaityta“ arba „neįskaityta“.

19.10. Mokyklos ugdymo procese derinamas formuojamasis, diagnostinis ir apibendrinamasis vertinimas.

19.11. Apie mokinių mokymosi pasiekimus klasės mokytojas informuoja mokinio tėvus (globėjus) individualiai.

20. Nacionaliniame mokinių pasiekimų patikrinime mokykla nedalyvauja.

**TREČIASIS SKIRSNIS**

**MOKYKLOS UGDYMO TURINIO ĮGYVENDINIMO PLANAVIMAS**

21. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, integruojama į pradinio ugdymo metinius ugdymo planus (pasaulio pažinimas, orientacinė veikla).

22. Mokykla, įgyvendinama mokyklos ugdymo turinį, Sveikatos ir lytiškumo ugdymo bei rengimo šeimai bendrąją programą, patvirtintą Lietuvos Respublikos švietimo ir mokslo ministro2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – sveikatos programa) integruoja:

22.1. Pradiniame ugdyme: sveikatos ir lytiškumo ugdymas bei rengimas šeimai integruojamas į mokomųjų dalykų (dorinio ugdymo, pasaulio pažinimo) programų turinį ir grupių auklėtojų planus.

22.2.Pagrindiniame ugdyme: sveikatos ir lytiškumo ugdymas bei rengimas šeimai integruojamas į dorinio ugdymo dalyką, gamtos mokslų pamokų turinį ir grupių auklėtojų planus.

22.3. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ (toliau – Ugdymo karjerai programa) integruojama į socialinio pedagogo metinį veiklos planą, grupių auklėtojų ir mokytojų dalyko planus.

22.4. Kiekvienam mokiniui nuolat sudaromos sąlygosdalyvauti bent vienoje nuoseklioje, ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. Mokykla įgyvendina prevencinę programą „Gyvai“,integruoja ją į ugdymo turinį, grupių auklėtojų planus.

22.5. 2021-2022 m.m. mokykla tęsia ankstyvosios prevencijos programą ,,Zipio draugai“įgyvendinimą, kuri padeda vaikams įgyti socialinių bei emocinių sunkumų įveikimo gebėjimų, siekiant geresnės vaikų emocinės savijautos.

22.6. Mokykla, įgyvendinama mokyklos ugdymo turinį, švietimo nacionalinio saugumo klausimus integruoja į istorijos ir pilietiškumo pamokas, informacinio raštingumo – į informacinių technologijų pamokas, verslumo – į technologijų ir finansinio raštingumo - į matematikos pamokas.

22.7. Mokykla sudaro galimybes mokiniui kiekvieną dieną tarp pamokų užsiimti aktyvia veikla (30 min. fiziškai aktyvios pertraukos).

23. Pažintinė, kultūrinė, meninė, kūrybinė veikla (toliau – pažintinė kultūrinė veikla) – mokyklos ugdymo turinio dalis. Ji įgyvendinama atsižvelgiant į Pagrindinio ugdymo bendrosiose programose numatytą dalykų turinį, mokinių amžių.

23.1. Ugdymo procese kultūrinei, meninei, pažintinei, kūrybinei, praktinei, socialinei veiklai per mokslo metus skiriama 10 mokymosi dienų. Ji organizuojama pagal Mokyklos metinį ir mėnesio veiklos planą. 2 mokymosi dienos (rugsėjo ir gegužės mėnesiais) 1-10 klasių mokiniams skiriamos edukacinėms ekskursijoms. Dalis ugdymo proceso organizuojama ne pamokų forma, o projektine ar kitokia mokiniams patrauklia veikla, motyvaciją mokytis skatinančiose saugiose aplinkose (įvairiose mokyklos erdvėse, muziejuose, bibliotekose, parkuose, artimiausiose gamtinėse aplinkose).

23.2.Mokykla 2021–2022 mokslo metais 10 ugdymo dienų organizavimą numatė taip:

1. Mokslo metų pradžios šventė

2. Pažintinė ekskursija

3. Rudens projektas „Ruduo per žemę eina“

4. Draugai – draugams

5. Adventinė popietė ,,Žvakių šviesoje“

6. Pažintinės – kultūrinės veiklos projektas

7. Dainuok, šok su manim

8. Sporto ir spalvų diena

9. Pirmosios Komunijos šventė

10. Pažintinė ekskursija

23.3.Mokykla 2022–2023 mokslo metais 10 ugdymo dienų organizavimą numatė taip:

1. Mokslo ir žinių šventė ,,Mes ir vėl kartu...“

2. Pasaulinė gyvūnijos diena

3. Rudens šventė

4. Mano didysis brolis

5. Kalėdų belaukiant

6. Pažintinės – kultūrinės veiklos projektas ,,Lietuva- mano gimtinė“

7. Pažintinė ekskursija

8. Sporto ir sveikatos diena

9. Pažintinė ekskursija

10. Sveika vasara

24. Etninės kultūros ugdymas pradinio ugdymo programoje integruojamas į lietuvių kalbos pamokas.

25. Socialinė-pilietinė veikla yra privaloma ugdymo proceso dalis. Jai skiriama 5-10 klasėse - 10 valandų trukmės veikla per mokslo metus. Socialinė-pilietinė veikla siejama su pilietiškumo ugdymu, mokyklosbendruomenės tradicijomis, vykdomais projektais, kultūrinėmis bei socializacijos programomis. Socialinę-pilietinę veiklą koordinuoja mokyklos socialinė pedagogė. Socialinė-pilietinė veikla fiksuojama el. dienyne (priedas Nr. 1).

**KETVIRTAS SKIRSNIS**

**MOKYMOSI KRŪVIO REGULIAVIMAS**

26. Siekiant tausoti mokinio sveikatą, mokykloje atliekama nuosekli mokinių mokymosi krūviostebėsena. Mokiniui mokymosi krūvis per savaitę turi būti optimalus ir paskirstytas proporcingai.

27. Mokiniui, kuris mokosi pagal pradinio ugdymo individualizuotą programą skiriama ne daugiau nei 5 pamokos per dieną, mokiniui besimokančiam pagal pagrindinio ugdymo individualizuotą programą, negali būti daugiau kaip 7 pamokos per dieną. Penktadienį pamokų skaičius mažinamas.

28. Mokyklos direktorė organizuoja ir vykdo mokinių mokymosi krūvio bei mokiniams skiriamų namų darbų stebėseną ir kontrolę, organizuoja mokytojų bendradarbiavimą sprendžiant mokinių mokymosi krūvio optimizavimo klausimus.

29. Namų darbų skyrimą atskiros klasės mokiniams derina tarpusavyje toje klasėje dirbantys mokytojai.

30. Namų darbai turi atitikti mokinio galias, būti naudingi grįžtamajai informacijai apie mokinio mokymąsi gauti.

31. Mokiniams namų darbai neskiriami atostogoms, taip pat dėl įvairių priežasčių neįvykusių pamokų turiniui įgyvendinti.

32. Mokymosi pagalbaiskiriamos trumpalaikės ar ilgalaikės konsultacijos. Trumpalaikių konsultacijų (trumpesnių už pamokos trukmę) dažnumas priklauso nuo mokantis kylančio mokymosi poreikio išsiaiškinti neaiškumus. Jos neįskaitomos į mokinio mokymosi krūvį. Ilgalaikės (trukmė lygi pamokos trukmei) konsultacijos organizuojamos per visą mokyklos nustatytą mokymosi trukmės periodą (pavyzdžiui, trimestrą) ir įskaitomos į mokymosi krūvį. Mokinių tėvai (globėjai, rūpintojai) elektroniniu dienynu ar kitu būdu (telefonu, susitikimų metu)informuojami apie mokiniui siūlomą suteikti mokymosi pagalbą, apie mokinio daromą pažangą.

**PENKTASIS SKIRSNIS**

**UGDYMO ORGANIZAVIMAS JUNGTINĖSE KLASĖS**

33. Mokykloje sudarant jungtines klases vadovaujamasi Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“.

34. Yra sudaromi šešiklasių komplektai. 5 komplektai yra jungtiniai: 1-4 klasė (specialioji), 5-6-7 klasė (specialioji), 8-10 klasė (specialioji), 5-7 (lavinamoji), 6- 9 klasė (lavinamoji), 9 klasė (specialioji) nėra jungtinė.

35. Jungtiniam pradinių klasių komplektui (specialiajai klasei) skiriamos 27 valandos per savaitę.

36. Lavinamųjų klasių komplektams skiriama po 20 valandų.

37. Jungtiniam 5-6 kl. komplektui skiriamos 33 val., 7-9 kl. komplektui 33 val., 8 kl.- skiriamos 32 valandos per savaitę.

38. Kiekvienam klasės komplektui skiriama1 neformaliojo švietimo valanda.

39. Mokykla kiekvienų mokslo metų pabaigoje įvertina ateinančių mokslo metų mokinių neformaliojo švietimo poreikius ir atsižvelgusi į juos siūlo neformaliojo švietimo programas.

**ŠEŠTASIS SKIRSNIS**

**MOKYMO NAMIE ORGANIZAVIMAS**

40. Mokinių mokymas namuose organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ .

41. Specialiųjų ugdymosi poreikių mokinių mokymą namuose organizuoja mokykla, parinkdama ugdymosritis, atsižvelgdama į pateiktą GKK pažymą, tėvų arba globėjų prašymą, mokyklos Vaiko gerovės komisijos ir Pedagoginės psichologinės tarnybos rekomendacijas.

42. Mokymo namuose trukmė kiekvienam mokiniui nustatoma individuliai pagal pateiktą GKK pažymą, tačiau negali būti ilgesnė kaip 12 mėnesių.

43. Gavus tėvų prašymą ir GKK pažymą, mokinio mokymas namuose per tris darbo dienas įforminamas direktoriaus įsakymu. Jam parengiamas individualus ugdymo planas ir tvarkaraštis suderinamas su tėvais (globėjais).

44. Mokytojas, atsižvelgdamas į individualius kiekvieno vaiko gebėjimus, kartu su tėvais (globėjais, rūpintojais) sudaro individualizuotą ugdymo programą, lavina vaiko gebėjimus, konsultuoja tėvus.

45. Mokiniui, kuris mokosi pagal pradinio ugdymo individualizuotą programą, turinčiam vidutinį, žymų ar labai žymų intelekto sutrikimą, mokytis namie skiriamos 8 val. per savaitę (296 val. per metus), iš jų 2 ugdymo valandos skiriamos specialiosioms pamokoms ar specialiajai pedagoginei pagalbai teikti.

46. Visus mokslo metus namie bus ugdoma viena 8 lavinamosios klasės mokinė.

47. Mokinei, mokomai namie, mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

48. 2021-2022 mokslo metams ugdymo dalykai ir jiems skiriamų valandų skaičius per savaitę specialiųjų poreikių mokinius mokant namuose.

|  |  |
| --- | --- |
| Dalykas | Pamokų skaičius per savaitę |
| Komunikacinė veikla | 2 |
| Socialinis ugdymas | 2 |
| Orientacinė veikla | 2 |
| Specialiosios logopedinės pratybos | 2 |
| Viso: | 8 pamokos |

**II SKYRIUS**

**PIRMASIS SKIRSNIS**

**PRADINIO UGDYMO PROGRAMOS ĮGYVENDINIMAS**

49. Pradinio ugdymo programa įgyvendinama vadovaujantis Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2016 m. sausio 25 d. įsakymu Nr. V-46, Ugdymo programų aprašu ir šiuo Ugdymo planu. Pradinio ugdymo programai įgyvendinti rengiami ilgalaikiai planai vieneriems mokslo metams.

50. Ugdymo turinio integravimas:

50.1. Mokymosi mokytis, Darnaus vystymosi integruojamoji programa, Komunikavimo programa, Sveikatos ugdymo bendroji programa, Gyvenimo įgūdžių ugdymo bendroji programa, integruojamos į visų klasių mokomųjų dalykų programas, grupės auklėtojo veiklą, neformaliojo vaikų švietimo programas;

50.2. Žmogaus saugos, Alkoholio, tabako ir kitų psichiką veikiančių medžiagų vartojimo prevencijos programa, Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo ir mokslo ministro 2016 m. spalio 25 d. įsakymu Nr.V-941, – į gimtosios kalbos, lietuvių kalbos, tikybos, pasaulio pažinimo, technologijų dalyko programas, grupės auklėtojo veiklą, neformaliojo vaikų švietimo programą;

50.3. Etninės kultūros programa – į lietuvių kalbos, pasaulio pažinimo, dailės ir technologijų programas;

50.4. Mokytojas, rengdamas ilgalaikius mokomojo dalyko teminius planus, numato į kokias mokomojo dalyko temas bus integruotos programos.

51. Pagal tėvų (globėjų, rūpintojų) parinkimą mokiniai mokomi dorinio ugdymo – tikybos.

52. 2021-2022 mokslo metams ugdymo dalykai ir jiems skiriamų valandų skaičius per savaitę pradinio ugdymo individualizuotai programai įgyvendinti (specialioji klasė):

|  |  |  |  |  |  |
| --- | --- | --- | --- | --- | --- |
| DDalykas | Jungtinės klasės | | | | |
| **1kl** | **2kl** | **3kl** | **4kl** | **Iš viso** |
| Dorinis ugdymas (tikyba) | 1 | 1 | 1 | 1 | 1 |
| Lenkų kalba (gimtoji) | 7 | 7 | 7 | 7 | 7 |
| Lietuvių kalba | 5 | 4 | 5 | 5 | 5 |
| Matematika | 4 | 5 | 4 | 5 | 5 |
| Pasaulio pažinimas | 2 | 2 | 2 | 2 | 2 |
| Dailė ir technologijos | 2 | 2 | 2 | 2 | 2 |
| Muzika | 2 | 2 | 2 | 2 | 2 |
| Fizinis ugdymas | 3 | 3 | 3 | 3 | 3 |
| **Minimalus mokinio privalomų pamokų skaičius** | 26 | 27 | 27 | 27 | 27 |
| **Neformalusis švietimas** | 1 | | | | 1 |

**ANTRASIS SKIRSNIS**

**PAGRINDINIO UGDYMO PROGRAMOS VYKDYMAS**

53. Mokykla įgyvendina Pagrindinio ugdymo individualizuotas programas, kurias sudaro ugdymo sritys ir dalykai: dorinis ugdymas: katalikų tikyba; kalbos: lietuvių kalba ir literatūra, lenkų kalba; matematika; gamtamokslinis ugdymas, socialinis ugdymas: istorija, geografija, pilietiškumo ugdymas; meninis ugdymas: dailė, muzika; informacinės technologijos; technologijos; fizinis ugdymas, bendrųjų kompetencijų ir gyvenimo įgūdžių ugdymas.

54. Pradedantiems mokytis pagal pagrindinio ugdymo individualizuotą programą 5 klasės mokiniams ir naujai atvykusiems į mokyklą mokiniams, skiriamas 3 mėnesių adaptacinis laikotarpis. Adaptaciniu laikotarpiu mokinių pasiekimai pažymiais nevertinami.

**TREČIASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

55. **Dorinis ugdymas**. Dorinio ugdymo dalyką mokiniui parenka tėvai (globėjai, rūpintojai). Mokykloje visi mokiniai tėvų pageidavimu mokosi tikybos.

56. **Lietuvių kalba ir literatūra**. Mokykla, įgyvendindama ugdymo turinį,integruoja į lietuvių kalbos ir literatūros programos įgyvendinimą pilietiškumo pagrindų mokymą, laisvės kovų istorijai skiriant ne mažiau kaip 18 pamokų.

57.**Gamtamokslinis ugdymas**.

57.1. Mokykla užtikrina, kad per gamtos mokslų dalykų pamokas yra mokomasi tiriant,ne mažiau kaip 30 procentų dalykui skirtų pamokų per mokslo metus.

57.2. Įgyvendinant numatytą gamtos mokslų turinį deramai dėmesioskiriama gamtamoksliniams tyrimams:stebėjimui, analizavimui, eksperimentavimui, modeliavimui, įvairioms praktinėms veikloms. Ugdymo procese mokiniai skatinami bendradarbiauti ir (ar) dirbti komandoje, derinami įvairūs ugdymo metodai ir ugdymo inovacijos. Ugdymo turinyje daugiau dėmesio skiriama gyvosios gamtos stebėjimui, mokslinių idėjų ir technologijų pritaikymui kasdieniame gyvenime.

58. **Technologijos.**

58.1. Mokiniai, kurie mokosi pagal pagrindinio ugdymo programos pirmąją dalį (5–8 klasėse),kiekvienoje klasėje mokomi, proporcingai paskirsčius laiką mitybos, tekstilės, konstrukcinių medžiagų ir elektronikos technologijų programoms.

58.2. Technologijų Bendrąsias programas mokiniams, turintiems specialiųjų ugdymosi poreikių, pritaiko mokytojas, atsižvelgdamas į mokinių gebėjimus ir galias.

58.3. Mokykla vietoj neįtrauktų dalykų įvardytų Bendrųjų ugdymo planų 77 punkte, didina pamokų skaičių skirtų technologiniam ugdymui (5-6 klasėje po 2 val. papildomai, 7-10 kl. po 2,5 val. papildomai).

59. **Informacinės technologijos.**

59.1. 5–10 klasėse skiriamapo 1val.

60. **Socialiniai mokslai.**

60.1. Siekiant gerinti gimtojo krašto (rajono, gyvenvietės ir kt.) ir Lietuvos valstybės pažinimą, atsižvelgiant į esamas galimybes, dalį istorijos ir geografijos pamokų mokytojas planuoja organizuoti netradicinėse aplinkose (muziejuose, lankytinose istorinėse vietose, vietos savivaldos institucijose, saugomų teritorijų lankytojų centruose), naudotis virtualiosiomis mokymosi aplinkomis.

60.2. Į istorijos, geografijos, pilietiškumo ugdymo pagrindų dalykų turinį integruojamos: Lietuvos ir pasaulio realijos, kurios turi būti nuolat ir sistemingai atskleidžiamos ir aptariamos su mokiniais, nacionalinio saugumo ir gynybos pagrindų temas, tokias kaip: nacionalinio saugumo samprata ir sistema Lietuvos Respublikoje; rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitos panašios temos.

61. **Fizinis ugdymas**.

62.1. Mokiniui, kuris:

62.1.1. 2021–2022 mokslo metais mokosi 1-4 kl.,5 ir 6 klasėje, skiriamos 3 fizinio ugdymo pamokos per savaitę, per mokslo metus –105 ir 111 pamokų;

62.1.2. 2021–2022 mokslo metais mokosi 5, 6, 7 ir 9 klasėje, skiriamos 3 fizinio ugdymo pamokos per savaitę, per mokslo metus – 111 pamokų.

62.2. Kiekvienam mokiniui organizuojama jo pomėgius atitinkanti neformaliojo švietimo programa, skirta fizinio aktyvumo veikloms. Mokykla organizuoja mokinių, lankančių šias programas, apskaitą.

62.3. Atsakingas mokytojas tvarko mokinių, lankančių šias pratybas, apskaitą.

62.4.Specialiosios medicininės fizinio pajėgumo grupės mokiniai dalyvauja pamokose su pagrindine grupe;

62.5. mokiniams, atleistiems nuo fizinio ugdymo pamokų dėl sveikatos ir laikinai dėl ligos, mokytojas siūlo kitą veiklą (pvz.: stalo žaidimus, šaškes).

63. Pagrindinio ugdymo programai skiriamas pamokų skaičius per savaitę 2021-2022 mokslo metais:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Dalykai | 5kl. | 6 kl. | 7 kl | **5-6-7**  **kl** | **9kl.** | 8kl | 10kl. | **8-10 kl.** | **Viso** |
| Dorinis ugdymas (tikyba) | 1 | 1 | 1 | **1** | **1** | 1 | 1 | **1** | **3** |
| Gimtoji kalba (lenkų) | 5+1 | 5+1 | **5+**1 | **6** | **4+2** | 5+1 | 4+2 | **6** | **18** |
| Lietuvių (valstybinė) kalba | 5 | 5 | **5+1** | **6** | **4+2** | 5+1 | 4+2 | **6** | **18** |
| Matematika | 4 | 4 | **4** | **4** | **4** | 4 | 4 | **4** | **12** |
| Informacinės technologijos | 1 | 1 | **1** | **1** | **1** | 1 | 1 | **1** | **3** |
| Gamtos mokslų pamokos | 2 | 2 | **2** | **2** | **2** | 2 | 2 | **2** | **6** |
| Istorija ir pilietiškumo pagrindai | 2 | 2 | **2** | **2** | **2** | 2 | 2 | **2** | **6** |
| Geografija | 0 | 2 | **2** | **2** | **2** | 2 | 2 | **2** | **6** |
| Dailė | 1 | 1 | **1** | **1** | **1** | 1 | 1 | **1** | **3** |
| Muzika | 1 | 1 | **1** | **1** | **1** | 1 | 1 | **1** | **3** |
| Technologijos ir žmogaus sauga | 2+2 | 2+2 | **2+2** | **4** | **1,5+2,5** | 2+2 | 1,5+2,5 | **4** | **12** |
| Fizinis ugdymas | 3 | 3 | **3** | **3** | **2** | 3 | 2 | **3** | **7** |
| **Privalomų pamokų skaičius:** | 31 | 32 | **33** | **33** | **32** | 33 | 32 | **33** | **98** |
| Neformalusis ugdymas | 1 |  |  | **1** | **1** |  |  | **1** | 3 |

5,6,7,8kl. lenkų(gimtoji) kalba -po 1 pamoką iš užsienio kalbos.

9, 10 kl. - lenkų(gimtoji) kalba –po 1 pamoką iš užsienio kalbos, po 1pamoką iš fizikos.

7,8kl. lietuvių kalba ir literatūra - po 1 pamoką iš užsienio kalbos.

5, 6 kl. lietuvių kalba - po 1 pamoką iš užsienio kalbos.

9,10 kl. lietuvių kalba ir literatūra- po 2 pamokas iš užsienio kalbos.

5,6 kl.technologijos - po 1 pamoką iš užsienio kalbos irpo 1pamokąiš žmogaus saugos.

7,8 kl. technologijos- po 2 pamokas iš fizikos.

9,10 kl. technologijos – po 2 pamokas iš chemijos ir 0,5 iš žmogaus saugos.

64. Pagrindinio ugdymo programai skiriamas pamokų skaičius per savaitę 2022-2023 mokslo metais:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Dalykai | 5kl. | 6 kl. | 7 kl | **5-6-7**  **kl** | **9kl.** | 8kl | 10kl. | **8-10 kl.** | **Viso** |
| Dorinis ugdymas (tikyba) | 1 | 1 | 1 | **1** | **1** | 1 | 1 | **1** | **3** |
| Gimtoji kalba (lenkų) | 5+1 | 5+1 | **5+**1 | **6** | **4+2** | 5+1 | 4+2 | **6** | **18** |
| Lietuvių (valstybinė) kalba | 5 | 5 | **5+1** | **6** | **4+2** | 5+1 | 4+2 | **6** | **18** |
| Matematika | 4 | 4 | **4** | **4** | **4** | 4 | 4 | **4** | **12** |
| Informacinės technologijos | 1 | 1 | **1** | **1** | **1** | 1 | 1 | **1** | **3** |
| Gamtos mokslų pamokos | 2 | 2 | **2** | **2** | **2** | 2 | 2 | **2** | **6** |
| Istorija ir pilietiškumo pagrindai | 2 | 2 | **2** | **2** | **2** | 2 | 2 | **2** | **6** |
| Geografija | 0 | 2 | **2** | **2** | **2** | 2 | 2 | **2** | **6** |
| Dailė | 1 | 1 | **1** | **1** | **1** | 1 | 1 | **1** | **3** |
| Muzika | 1 | 1 | **1** | **1** | **1** | 1 | 1 | **1** | **3** |
| Technologijos ir žmogaus sauga | 2+2 | 2+2 | **2+2** | **4** | **1,5+**  **2,5** | 2+2 | 1,5+  2,5 | **4** | **12** |
| Fizinis ugdymas | 3 | 3 | **3** | **3** | **2** | 3 | 2 | **3** | **7** |
| **Privalomų pamokų skaičius:** | 31 | 32 | **33** | **33** | **32** | 33 | 32 | **33** | **98** |
| Neformalusis ugdymas | 1 |  |  | **1** | **1** |  |  | **1** | 3 |

9, 10 kl. - lenkų(gimtoji) kalba – po 2 pamokos iš užsienio kalbos.

5, 6 kl. lietuvių kalbair literatūra - po 1 pamoką iš užsienio kalbos.

7,8kl. lietuvių kalba ir literatūra - po 1 pamoką iš užsienio kalbos.

9,10 kl. lietuvių kalba ir literatūra - po 2 pamokas iš užsienio kalbos.

7,8,9,10 kl. gamtos mokslų pamokos – po 1 pamoką iš chemijos.

9,10 geografija – po 1 pamoką iš pilietiškumo pagrindų.

7,8,9,10 kl. technologijos – po 1 pamoką iš chemijos ir po 2 pamokas iš fizikos.

**KETVIRTASIS SKIRSNIS**

**SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS**

65. Specialiosios pedagoginės ir specialiosios pagalbos paskirtis – didinti ugdymo veiksmingumą.

66. Mokykla specialiąją pedagoginę ir specialiąją pagalbą mokiniui teikia vadovaudamasi teisės aktais ir įgyvendindama pedagoginės psichologinės tarnybos ir mokyklos vaiko gerovės komisijos rekomendacijas.

67. Specialioji pedagoginė pagalba teikiama:

67.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

67.2. Mokiniams, turintiems didelių ir labai didelių specialiųjų ugdymosi poreikių, pagalbą teikia mokytojo padėjėjas.

67.3. Mokiniams turintiems komunikacijos, kalbos sutrikimų, pagalbą teikia logopedas.

67.4. Elgesio ir (ar) emocijų sutrikimų turinčiam mokiniui, kuriam rekomenduota papildoma specialioji pedagoginė pagalba, teikiamos psichologo konsultacijos.

67.5. Mokiniams turintiems mokymosi sunkumų yra teikiamos individualios dalykų mokytojų konsultacijos.

**PENKTAS SKIRSNIS**

**LAVINAMŲJŲ KLASIŲ MOKINIŲ UGDYMO ORGANIZAVIMAS**

68. Mokiniams, turintiems vidutinį, žymų, ar labai žymų intelekto sutrikimą ugdymas organizuojamas atskiromis veiklos sritimis, vadovaujantis Lietuvos Respublikos švietimo ir mokslo ministerijos bei Specialiosios pedagogikos ir psichologijos centro 2009 m. parengtomis „Pradinio ir pagrindinio ugdymo bendrųjų programų pritaikymo rekomendacijomis specialiųjų poreikių mokinių, turinčių vidutinį, žymų ir labai žymų intelekto sutrikimą, ugdymui“.

69. Specialiosios lavinamosios klasės mokytojas mokiniams, turintiems vidutinį, žymų ar labai žymų intelekto sutrikimą, ir mokiniams, turintiems kompleksinių sutrikimų, kai vidutinis, žymus ir labai žymus intelekto sutrikimas yra sutrikimų derinio dalis, rengia individualizuotą ugdymo programą.

70. Ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdyme ir švietimo pagalbos teikime dalyvaujančių specialistų, rekomendacijas.

71. Pagrindinio ugdymo individualizuotos programos, skirtos turintiesiems vidutinį, žymų ir labai žymų intelekto sutrikimą, veikloms įgyvendinti skiriamų valandų skaičius per savaitę: 2021-2022 m.m.

|  |  |  |  |  |  |
| --- | --- | --- | --- | --- | --- |
|  | **5kl.** | **6 kl.** | **7kl.** | **9 kl.** | **Iš viso** |
| Dorinis ugdymas (tikyba) | 1 | 1 | 1 | 1 | 1 |
| Komunikacinė veikla | 5(3/1) | 5(3/1) | 5(3/1) | 5(3/1) | 5(3/1) |
| Pažintinė veikla | 4 | 4 | 4 | 4 | 4 |
| Orientacinė veikla | 3 | 3 | 3 | 3 | 3 |
| Informacinės technologijos | 1 | 1 | 1 | 1 | 1 |
| Meninė veikla | 3 | 3 | 3 | 3 | 3 |
| Fizinė veikla | 2 | 2 | 2 | 2 | 2 |
| Valandos skirtos mokinių ugdymo(si) poreikiams tenkinti, specialiajai veiklai organizuoti | 1 | 1 | 1 | 1 | 1 |
| **Minimalus privalomas ugdymo valandų skaičius mokiniui** | 20 | 20 | 20 | 20 | 20 |
| Individualioji gydomoji kūno kultūra | 2 |  |  | 4 | 6 |
| Neformalusis ugdymas |  |  |  |  | 1 |

Šalčininkų specialiosios mokyklos

2021–2022 ir 2022–2023 m. m.

ugdymo plano

Priedas Nr.1

**Šalčininkų specialiosios mokyklos 2021-2022 m.m. ugdymo plano socialinės veiklos planas**

1. Mokyklos aplinkos tvarkymas, 2 val.
2. Bendrabučio patalpų papuošimas metinių švenčių proga, 2 val.
3. Pagalba grupės auklėtojui, 2 val.
4. Akcija ,,Darom“, 2 val.
5. Pagalba tvarkant mokyklos biblioteką, 2 val.

\_\_\_\_\_\_\_\_\_\_\_\_\_\_\_\_\_\_\_\_\_\_\_